ภาคธุรกิจแนะรัฐบริหารโปร่งใสเลิกประชานิยม
ภาคธุรกิจวอนรัฐบาลบริหารโปร่งใส่ เพิ่มลงทุนเพื่อการวิจัยและพัฒนา ลดประชานิยมเพิ่มประสิทธิภาพดารลงทุน
21 ต.ค. 2554

ภาคธุรกิจวอนรัฐบาลบริหารโปร่งใส่ เพิ่มลงทุนเพื่อการวิจัยและพัฒนา ลดประชานิยมเพิ่มประสิทธิภาพดารลงทุน 
นายวิกรม กรมดิษฐ์ ประธานบริหาร บริษัทอมตะคอร์ปอเรชั่น กล่าวในงานสัมนาประจำปีของธนาคารแห่งประเทศไทย(ธปท.) ในหัวข้อ”เศรษฐกิจไทยก้าวไกลไปกับเอเชีย” ว่า เศรษฐกิจกิจจีนและเอเซียมีโอกาสเติบโตมากขึ้นค่อนข้างแน่นอน  ยิ่งถ้ามีการเปิดเสรีประชาคมเศรษฐกิจอาเซียน(เออีซี)ในปี 2558 ยิ่งเห็นว่าแนวโน้มการขยายตัวทางเศรษฐกิจหรือจีดีพีของเอเซียดีกว่ายุโรป และยิ่งไทยมีทำเลที่ตั้งอยู่ในศูนย์กลางของภูมิภาคยิ่งมีโอกาสที่ดีกว่าเพื่อนบ้าน แต่การจะได้ประโยชน์ไปกับจีนและเอเซียมากแค่ไหนขึ้นอยู่กับวิธีการมองและการใช้ประโยชน์จากเออีซีด้วย 
“ถ้ามองในแง่ความต้องการอยากให้รัฐบาล มีการปรับปรุงแก้ไขเพื่อโตไปกับเอเซีย สิ่งแรกที่อยากให้รัฐบาลแก้ไขมาก คือ ความโปร่งใสในการบริหาร การแก้ไขกฎระเบียบหลายๆด้านที่เข้มงวดเกินจำเป็น เช่น การควบคุมเงินทุน ฯลฯ และอยากให้ปรับปรุงประสิทธิภาพของข้าราชการ เนื่องจากปัจจุบันบุคลากรของเพื่อนบ้านอย่างสิงคโปรแซงไปไปมาก 1 คนสิงคโปร์ทำงานได้เท่าข้าราชการไทย 5 คน เรื่องเหล่านี้ไทยควรเปลี่ยนถ้าอยากเป็นต้นลม อยากเป็นต้นน้ำของการเติบโตของเอเซีย ไม่อย่างนั้นถ้าพม่าเปิดประเทศ เปิดทวายช่องทางการค้าใหม่ของภูมิภาคพม่าอาจจะหายใจลดต้นคอเรา” นายวิกรมกล่าว
นายกานต์ ตระกูลฮุน กรรมการผุ้จัดการใหญ่ บริษัทปูนซีเมนต์ไทย กล่าวว่า หากเปิดเออีซีซึ่งมีตลาดผุ้บริโภค 500-600 ล้านคน จะเห็นว่าเป็นโอกาสที่ดีมากของไทย เพราะตลาดมีความต้องการโครงสร้างพื้นฐานและการบริโภคอีกมาก แต่ปัญหาขณะนี้ไทยยังไม่ลงทุนต่งประเทศน้อย จำเป็นต้องเรียนรู้และปรับตัวใหม่ ซึ่งอยากให้รัฐบาลมีการส่งเสริมเรื่องการลงทุนวิจัยเพื่อการพัฒนาหรืออาร์แอนด์ดีมากขึ้น เพื่อช่วยขับเคลื่อนเศรษฐกิจและภาคธุรกิจไทย อย่างน้อยควรมีการลงทุนในอาร์แอนด์ดีตามนโยบายรัฐที่เคยบอกไว้ว่า 1% ของจีดีพีในอีก 5 ปีข้างหน้า ย่จะดีกว่าปัจจุบันที่มีการลงทุนอารืแอนด์ดีเพียง 0.2%ของจีดีพี 
ด้านนายศุภวุฒิ สายเชื้อ กรรมการผู้จัดการ ฝ่ายวิจัย บริษัทหลักทรัพย์ ภัทร กล่าวว่า อยากให้รัฐบาลเร่งเพิ่มประสิทธิภาพการลงทุนการใช้เงินงบประมาณ เพราะที่ผ่านมามีการใช้เงินจำนวนมากใช้ไปกับนโยบายประชานิยม ทำให้การลงทุนของรัฐต่อจีดีพีลดลง เพราะพรรคการเมืองมีความชื่อว่าโครงการประชานิยมจะทำให้ประสบความสำเร็จทางการเมือง ซึ่งเป็นแนวคิดที่น่ากลัว 
“จึงอยากขอให้รัฐบาลเร่งเพิ่มประสิทธิภาพประเทศ เพื่อรอเติบโตคู่ไปกับเวียดนามและพม่าเปิดทวาย ใช้ประโยชน์จากฐานะที่ไทยได้เปรียบโตไปกับภูมิภาคเอเซีย ขณะเดียวกันก็ควรเร่งปรับปรุงโครงสร้างการใช้เงิน ที่รัฐบาลมักใช้เงินในธนาคารเฉพาะกิจของรัฐ เพื่อทำตามนโยบายเพิ่มขึ้น ทำให้สัดส่วนการใช้ทุนในส่วนนี้มากขึ้น ซึ่งเสี่ยงต่อการเกิดปัญหาคุณภาพหนี้ในอนาคต” นายศุภวุฒิ  กล่าว